作者：无名氏
词牌/韵律：鼓笛慢・水龙吟

paragraphs: 雪霏冰结霜凝，是谁透得春工意。
南枝向暖，江边岭上，独先众卉。
闲态幽姿，绿窗红蒂，粉英金蕊。
念冰肤秀骨，人间要见，除非是、真仙子。
羌管且休横吹。
待佳人、新妆初试。
鸾台晓鉴，人花相对，何须更比。
疏影横斜，暗香浮动，月低风细。
又岂知，渐结枝头翠玉，有和羹美。